**Referat bestyrelsesmøde VFB 02.04.19**

1. **Godkendelse af dagsorden**
2. **Har vi gjort hvad vi har aftalt på sidste møde/hængepartier?**

Fremadrettet vil det være smart at ansvaret for uddeling af kontingent ligger hos ungdoms og seniorudvalgene. Jeppe drøfter af med Kirsten om hvordan vi gør smartest. (Mangler)

Gavekort til forældretrænere? Tommy sørger for at få sat igang  
Chokolade æsker til frivillige, påske? Søren skriver et brev og alle il gerne hhjælpe med at dele ud.

1. **Opfølgning arbejdsdag 27.04**

Janni er tovholder på indkaldelse af folk til dagen.

Der skal laves bander på langsiden. Tommy har styr på materialer.

Arrangementsudvalget har fokus på køkken og møderum.

Janni står for forplejning. Vi starter med rundstykker kl. 9.00.

Stor oprydning af teknikrum.

1. **Renovering af klubhus**

Aalborg kommune har indvilget i at betale 75% af udgifter til udskiftning af vaskemaskine, Tørretumler, nyt lys i køkken, nedvaskning af omlædningsrum m.m. alt sammen ting vi har sat i værk i primo 2019. Udgifter for i alt 85.000,- kr.

Der er også blevet drøftet renovering af tag og det vil kommunen betale 75 % af. Renoveringen løber op i ca. 275.000 i alt.

Vores varmestyring er helt færdig og skal skiftes ud. Det kan bedst betale sig at indstallere et helt nyt. Også her betaler kommunen 75-90%.

Der indhentes nyt tilbud på ny belysning med sensorer til kælderen, hvilket kommunen også betaler 75-90% af.

Alt i alt vil VFB selv komme til at stå med en egen udgift for overstående tiltag på 70 – 80.000,- kr. her i 2019. Der er dog enighed om i bestyrelsen, at det er en vigtig prioritering og at vi får meget for pengene.

Obs på fremadrettet altid at tage dialogen med kommunen først inden vi sætter i gang.

1. **Samrådsmøde d. 09.04**

Det er vigtigt at vi deltager, da vi har brug for en dialog med de andre brugere af klubhuset ift at bidrage til vedligehold. Søren og Janni deltager i mødet.

1. **Sportsmaster**

Ny procedure er at alle bestillinger foregår på skrift og med cc. til Tommy og Søren. Ulli fortsætter foreløbig med at bestille, da han er godt inde i størrelser, mærker m.m..

1. **Nyt fra ungdomsudvalg**

Helle Ryom og Lene Brockendorff deltog under punktet.

Der er planlagt familiedag nu på lørdag. Det er dog meget småt med tilmelding, så den bliver muligvis aflyst.

Der er nu nogenlunde styr på trænere til fodbold ungdom i foråret (se punkt 11). Dog vil det være godt at få en gennemgående træner til u-8 drenge. Udendørstræning starter op torsdag i næste uge. Helle laver opslag om både det og standerhejsning d. 27.04.

Obs på at der er drikkedunke til de små i boldrummet fra Eniig. Alle kan få deres egen til Standerhejsning.

Ungdomsudvalget står for indhentning af børneattester. Fælles ansvar at få givet besked ved nye trænere/ holdledere.

Helle sender navne på de forældretrænere der skal have gavekort til Tommy.

Husk at skrive ned, hvis der er nogle forældre der giver en ekstra hånd med, da de skal inviteres med til hjælperfest.

Udvalget mødes 1 torsdag i måneden.

1. **Nyt fra seniorudvalg.**

Vi har mistet vores 2 holds træner, da han havde for meget om ørerne privat.

I stedet har Andreas Breum ansvaret for 2 holdet her i foråret. Virker umiddelabrt som en god løsning.

Søren holder et møde med senior/fodbold udvalget inden længe.

Alle i truppen der havde lyst har været på træningslejr og det havde været en god tur.

Stor tilfredshed med ny førsteholdstræner.

1. **Nyt fra arrangementsudvalg**

Tina Værum deltog under punktet.

Det vil være godt hvis bestyrelsen vender hvem der skal inviteres med til hjælperfest på bestyrelsesmøde i december og giver navne videre til arrangementsudvalg i god tid. God ide at minde hjælpere til Landsbycup om datoen for hjælperfesten når de får spisebilletter.

Det var et fint arrangement med Rikke Nielsen i sidste uge. Havde håbet på flere, men det var en god aften for dem der var.

Vil satse på at få salg nedenunder på de dage, hvor der er mange mennesker. Forventer det vil give et mersalg.

Udvalget vil lave mad til herresenior et par gange efter træning i løbet af foråret til en meget favorabel pris.

Fællesspisning endnu ikke planlagt, men der findes dato snarest.

Har flere idéer til arrangementer. Bla. for gamle VFBér.

OBS på d. 31.08. da vi muligvis skal stå for noget salg til Vaarst borgerforenings familiedag.

1. **Opfølgning Min forening**

Vi bruger appen internt i bestyrelse og udvalg, så vi kan planlægge så effektivt som muligt. Forsøger at lægge alle bookinger af klubhuset ind også.

1. **Fodbold ungdom, trænersituation m.m.**

Vi har pt. følgende hold.

U-6 mix (Lukas og Bisi) Torsdag

U-7 mix (Lukas og Bisi) Torsdag

U-8 drenge (Simeon og Daria, træner med U-9 når de er i Vaarst torsdag, Mads J er foreløbig forældretovholder og tager med til kamp. Ungdomsudvalget leder videre efter en gennemgående træner til u-8 drenge)

U-8 Piger (Kathrine) ?

U-9 drenge (Simeon og Daria) mandage i Nøvling og torsdag i Vaarst

U-11 og U-12 drenge. Ulli

1. **Opfølgning på kridtning af baner.**

Kridtmaskine købt og vi er med på ordningen.

1. **Invitation til idrætsmøde.**

Aalborg kommune invitere til stort idrætsmøde slut august. Vi tager stilling til deltagelse senere.

1. **Evt.**

Arrangement og ungdomsudvalgsrepræsentanter inviteres med igen til bestyrelsesmøde d. 27.05. kl. 20.00.

Søren giver Kim besked om at flere af gymnastik redskaberne trænger til nye hjul m.m. for at beskytte det nye gulv.